ભાજપ અગ્રણી અને પક્ષના સૌરાષ્ટ્ર-કચ્છ પ્રવક્તા રાજુભાઈ ધ્રુવે જમ્મુ-કાશ્મીરને વિશેષ દરજ્જો આપતી કલમ ૩૭૦ અને કલમ ૩૫એ બિનઅમલી બનાવવાના તેમજ લડાખને જમ્મુ-કાશ્મીરથી અલગ કરી જમ્મુ-કાશ્મીર અને લડાખ બંનેને કેન્દ્રશાસિત પ્રદેશ કરવાના ભારત સરકારના ત્રિવિધનિર્ણયને હૃદયપૂર્વક આવકાર આપતાં જણાવ્યું છે કે, ભારતના જન જનના હૃદયમાં જે પીડા હતી તેને દૂર કરવાનું, ભારતમાતાનું ગૌરવ પુન:સ્થાપિત કરવાનું અને કાશ્મીરની પ્રજાને દેશના અન્ય રાજ્યોની માફક વિકાસના મુખ્ય પ્રવાહમાં ભેળવવાનું અનન્ય, ઐતિહાસીક અને અભૂતપૂર્વ પગલું  વડાપ્રધાન  નરેન્દ્રભાઈ મોદી અને ગૃહમંત્રી અમિતભાઈ શાહે ભર્યું છે અને મજબૂત સરકારની અત્યંત દ્દઢ ઈચ્છાશક્તિનો પરિચય સમગ્ર જગતને આપ્યો છે.